मिगी पूरा याद ऐ, जदूँ मेरे तीसरी जमातै दे मास्टर होरें पैह्‌ली हिन्दी दा ‘क-ख-ग’ सखाया हा। उनें दिनें अस छड़ा उर्दू गै पढ़दे हे, तदूँ में लिखे दे हिन्दी अक्खरें गी चबात त लालच-भरोची अक्खियें कन्ने दिखदा होंद हा। उस दिन घर आइयै, में जिसलै हिन्दी दा कायदा खोलआ, तां मिगी सफे उप्पर साफ-शफाफ अक्खर ल’ब्बे,चमकदे ते कड़कीले—बिलकुल स्पष्ट। अक्खर, जेह्‌ड़े हून मेरे पन्छानू हे, जिन्दा में पन्छानू हे—मुड़कीले, डींगे-पड़ीगे, पतले ते मुट्टे, पर मतलब ते सार कन्ने भ्रोचे दे।